ΚΑΝΟΝΙΣΜΟΣ (ΕΚ) αριθ. 1405/94 ΤΗΣ ΕΠΙΤΡΟΠΗΣ της 20ής Ιουνίου 1994 σχετικά με τις λεπτομέρειες της οικονομικής παρακολούθησης των προγραμμάτων που εγκρίνονται βάσει του κανονισμού (ΕΟΚ) αριθ. 2078/92 του Συμβουλίου για μεθόδους γεωργικής παραγωγής συμβιβάσιμες με τις απαιτήσεις της προστασίας του περιβάλλοντος καθώς και τη διαφύλαξη του φυσικού χώρου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2078/92 του Συμβουλίου της 30ής Ιουνίου 1992 σχετικά με μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου (1), και ιδίως το άρθρο 9,

Εκτιμώντας:

ότι, δυνάμει της αποφάσεως 88/377/ΕΟΚ του Συμβουλίου της 24ης Ιουνίου 1988 όσον αφορά τη δημοσιονομική πειθαρχία (2), και ιδίως το άρθρο 6, η Επιτροπή υποχρεούται να εφαρμόσει ένα αποτελεσματικό σύστημα έγκαιρης προειδοποίησης για την τήρηση της γεωργικής κατευθυντήριας γραμμής 7 ότι απαιτείται να θεσπιστεί ένα αξιόπιστο σύστημα οικονομικής παρακολούθησης και εφαρμογής του κανονισμού (ΕΟΚ) αριθ. 2078/92, το οποίο θα επιτρέπει να ενεργούμε στο πλαίσιο του συστήματος έγκαιρης προειδοποίησης της δημοσιονομικής πειθαρχίας καθώς και να εκτιμάται η εξέλιξη των δαπανών που επιβαρύνουν τους μελλοντικούς προϋπολογισμούς λόγω του πολυετούς χαρακτήρα των αναλήψεων υποχρεώσεων στο πλαίσιο των προγραμμάτων που εγκρίνονται βάσει του κανονισμού (ΕΟΚ) αριθ. 2078/92, οι οποίες με τον τρόπο αυτό συνεπάγονται δαπάνες που επιβαρύνουν τον κοινοτικό προϋπολογισμό κατά τη διάρκεια πολλών ετών 7 ότι, για το σκοπό αυτό, το σύστημα της οικονομικής παρακολούθησης πρέπει να βασίζεται στις ατομικές αναλήψεις υποχρεώσεων στο πλαίσιο των προγραμμάτων που εγκρίνοναται βάσει του κανονισμού (ΕΟΚ) αριθ. 2078/92 και τις βραχυπρόθεσμες προβλέψεις οι οποίες ενημερώνονται τακτικά 7 ότι η απόφαση έγκρισης των προγραμμάτων καθορίζει ένα συγχρηματοδοτούμενο ποσό για την περίοδο 1993/1997 με ρήτρα αναθεώρησης του ποσού αυτού βάσει της πραγματικής εκτέλεσης του προγράμματος και, επομένως, απαιτείται να υπάρχει και παρακολούθηση ανά εγκριθέν πρόγραμμα 7 ότι ο κανονισμός (ΕΟΚ) αριθ. 2062/93 της Επιτροπής (3) καλύπτει εν μέρει τις προαναφερθείσες ανάγκες και ότι για λόγους διαφάνειας θα πρέπει να καταργηθεί και να αντικατασταθεί από έναν νέο κανονισμό 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γεωργικών Διαρθρώσεων και Αγροτικής Ανάπτυξης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα κράτη μέλη ανακοινώνουν σύμφωνα με τον πίνακα που περιλαμβάνεται στο παράρτημα Ι κανόντας, ενδεχομένως, διάκριση μεταξύ των περιφερειών του στόχου αριθ. 1 και των άλλων περιφερειών, τις πληροφορίες τις σχετικές με την κατάσταση εφαρμογής κάθε εγκριθέντος προγράμματος δυνάμει του κανονισμού (ΕΟΚ) αριθ. 2078/92, στις 15 Απριλίου και 15 Οκτωβρίου κάθε οικονομικού έτους.

Οι πληροφορίες αυτές πρέπει να φθάσουν στην Επιτροπή το αργότερο εντός 45 ημερών μετά τις ημερομηνίες αυτές.

Άρθρο 2

Τα κράτη μέλη ανακοινώνουν στην Επιτροπή, ανά τρίμηνο, τις προβλέψεις επί των δαπανών βάσει του κανονισμού (ΕΟΚ) αριθ. 2078/92, σύμφωνα με τον πίνακα που συμπεριλαμβάνεται στο παράρτημα ΙΙ.

Οι προβλέψεις αυτές πρέπει να φθάσουν στην Επιτροπή στις 31 Μαρτίου, 30 Ιουνίου, 30 Σεπτεμβρίου και 31 Δεκεμβρίου, αντιστοίχως.

Άρθρο 3

Ο κανονισμός (ΕΟΚ) αριθ. 2062/93 καταργείται.

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Ιουνίου 1994.

Για την Επιτροπή Renι STEICHEN Μέλος της Επιτροπής

ΠΑΡΑΡΤΗΜΑ Ι

Πληροφορίες που πρέπει να ανακοινώνονται στο πλαίσιο του κανονισμού (ΕΟΚ) αριθ. 2078/92

>ΑΡΧΗ ΓΡΑΦΗΚΟΥ>

Κράτος μέλος:

Πρόγραμμα:

Περιοχές του στόχου αριθ. 1/εκτός (διαγράψτε αυτό που δεν ισχύει) Σχετικό καθεστώς (να καθοριστεί) Διάρκεια της ατομικής δέσμευσης (έτη):

Αριθμός αιτήσεων προσχώρησης στο καθεστώς που εκκρεμούν: Σωρευτική κατάσταση προηγούμενη από . . . Τελευταίο εξάμηνο (να καθοριστεί) Σωρευτική κατάσταση αναθεωρημένη στις . . .

Παραιτήσεις Νέες δεσμεύσεις Ι. Αιτήσεις που έγιναν αποδεκτές α) Αριθμός των δικαιούχων, η αίτηση των οποίων έγινε αποδεκτή β) Αριθμός εκταρίων/ΜΖΚ (1) για τα οποία αναλαμβάνεται υποχρέωση γ) Ετήσια μέση επιλέξιμη πριμοδότηση ανά εκτάριο/ΜΖΚ (1) κατ' εκτίμηση Έως 15. 10. 199 . . Οικονομικό έτος (t) (2) Οικονομικό έτος (t + 1) Οικονομικό έτος (t + 2) Οικονομικό έτος (t + 3) Οικονομικό έτος (t + 4) ΙΙ. Δημοσιονομικό κόστος που ανταποκρίνεται στις αιτήσεις που έγιναν αποδεκτές Σύνολο που αντιστοιχεί στην αναθεωρημένη σωρευτική κατάσταση (εκτίμηση) εκ του οποίου - ΕΓΤΠΕ (τμήμα Εγγυήσεων) (1) Ανάλογα με το καθεστώς που έχει δηλωθεί χωριστά.

(2) Για τη δήλωση της 15. 4 το οικονομικό έτος (t) αναφέρεται στο τρέχον οικονομικό έτος. Για τη δήλωση της 15. 10 το οικονομικό έτος (t) αναφέρεται στο λήξαν οικονομικό έτος.

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ ΙΙ

ΠΡΟΒΛΕΨΕΙΣ ΤΩΝ ΔΑΠΑΝΩΝ ΠΟΥ ΠΡΕΠΕΙ ΝΑ ΑΝΑΚΟΙΝΩΝΟΝΤΑΙ ΣΤΟ ΠΛΑΙΣΙΟ ΤΟΥ ΚΑΝΟΝΙΣΜΟΥ (ΕΟΚ) αριθ. 2078/92

>ΑΡΧΗ ΓΡΑΦΗΚΟΥ>

Κράτος μέλος:

Ανακοίνωση της ........................ (1) Οικονομικό έτος Έως 15. 10. 199 . . (Οικονομικό έτος t) Οικονομικό έτος (t + 1) Α. Πρόβλεψη των συνολικών δαπανών που είναι επιλέξιμες για κοινοτική συγχρηματοδότηση (σε εθνικό νόμισμα) εκ των οποίων: - στις περιοχές του στόχου αριθ. 1 Β. Δαπάνες που επιβαρύνουν το ΕΓΤΠΕ (τμήμα Εγγυήσεων) (1) να αναγραφεί η ημερομηνία Παρατηρήσεις:

1. Οι προβλέψεις δεν πρέπει να περιορίζονται μόνο στους φακέλους που έχουν εγκριθεί οριστικώς αλλά πρέπει να λαμβάνουν επίσης υπόψη τις άλλες προβλεπόμενες πληρωμές.

2. Το οικονομικό έτος (t) είναι το τρέχον οικονομικό έτος.

>ΤΕΛΟΣ ΓΡΑΦΗΚΟΥ>